
Ministru kabineta sēdes protokollēmums

Informatīvais ziņojums "Informatīvais ziņojums „Par makroekonomisko rādītāju, ieņēmumu un vispārējās valdības budžeta bilances prognozēm 2026., 2027., 2028. un 2029. gadā”"

· 1. Pieņemt zināšanai iesniegto informatīvo ziņojumu.
· 2. Pieņemt zināšanai, ka vispārējās valdības budžeta bilances prognožu pamatā ir Finanšu ministrijas izstrādātās un Fiskālās disciplīnas padomes 2025. gada 10. jūnijā apstiprinātās makroekonomisko rādītāju prognozes:
· 2.1. iekšzemes kopprodukta pieaugums salīdzināmās cenās 2025. gadā 1,1%, 2026. gadā 2,1%, 2027. gadā 2,2%, 2028. gadā 2,2% un 2029. gadā 2,2%;
· 2.2. iekšzemes kopprodukta pieaugums faktiskajās cenās 2025. gadā 4,4%, 2026. gadā 4,7%, 2027. gadā 4,7%, 2028. gadā 4,6% un 2029. gadā 4,7%;
· 2.3. nominālais iekšzemes kopprodukts 2025. gadā 41 985 milj. euro, 2026. gadā 43 953 milj. euro, 2027. gadā 46 026 milj. euro, 2028. gadā 48 154 milj. euro un 2029. gadā 50 398 milj. euro;
· 2.4. patēriņa cenu izmaiņas salīdzinājumā ar iepriekšējo gadu 2025. gadā 3,5%, 2026. gadā 2,3%, 2027.–2029. gadā katru gadu 2,2%;
· 2.5. nodarbinātības izmaiņas 2025. gadā -0,2%, 2026. gadā -0,2%, 2027. gadā -0,3%, 2028. gadā -0,5% un 2029. gadā -0,7%.
· 3. Pieņemt zināšanai, ka vispārējās valdības budžeta bilance pie nemainīgas politikas tiek prognozēta 2026. gadā -1 326,1 milj. euro jeb -3,0% no IKP, 2027. gadā -1 864,1 milj. euro jeb -4,1% no IKP, 2028. gadā -1 800,4 milj. euro jeb -3,7% no IKP un 2029. gadā  -1 952,6 milj. euro jeb -3,9% no IKP.
· 4. Pieņemt zināšanai, ka šā protokollēmuma 3. punktā noteiktajā prognozē ir ietverta vispārējās valdības sektorā klasificētās kapitālsabiedrības VAS “Latvijas dzelzceļš” ietekme – 2026. gadā ‑17,6 milj. euro, 2027. gadā ‑25,6 milj. euro, 2028. gadā ‑25,9 milj. euro un 2029. gadā ‑28,0 milj. euro, kurai atbilstoši likuma “Par valsts budžetu 2025. gadam un budžeta ietvaru 2025., 2026. un 2027. gadam” 20. pantam nepieciešams saņemt Ministru kabineta piekrišanu negatīvās ietekmes pārsniegšanai 2026. un 2027. gadā.
· 5. Pamatojoties uz ES Padomes 2025. gada 8. jūlija rekomendāciju, ar ko Latvijai ļauj novirzīties no neto izdevumu maksimālajiem pieauguma tempiem, kurus noteikusi Padome saskaņā ar Regulu (ES) 2024/1263 (Valsts izņēmuma klauzulas iedarbināšana),  aktivizēt Fiskālās disciplīnas likuma 12. pantā paredzēto atkāpi no bilances nosacījuma un izmantot šo atkāpi atbilstoši minētās Padomes rekomendācijas nosacījumiem.
· 6. Pieņemt zināšanai, ka fiskālā telpa 2026. gadā ir 39,7 milj. euro, 2027. gadā ir -140,1 milj. euro, 2028. gadā ir -144,4 milj. euro un 2029. gadā ir -321,6 milj. euro.
· 7. Pieņemt zināšanai Finanšu ministrijas izstrādāto makroekonomiskās attīstības pesimistisko scenāriju, kas paredz iekšzemes kopprodukta pieaugumu salīdzināmās cenās 2025. gadā 0,0%, 2026. gadā 1,3%, 2027. gadā 2,2%, 2028. gadā 2,2% un 2029. gadā 2,2%, un optimistisko scenāriju, kas paredz iekšzemes kopprodukta pieaugumu salīdzināmās cenās 2025. gadā 1,6%, 2026. gadā 2,7%, 2027. gadā 2,6%, 2028. gadā 2,2% un 2029. gadā 2,2%.

